b'\n_START_ARTICLE_\nJerry Wahlforss\n_START_SECTION_\nUra\n_START_PARAGRAPH_\nWahlforss valmistui n\xc3\xa4yttelij\xc3\xa4ksi Teatterikorkeakoulusta 2001. H\xc3\xa4n ty\xc3\xb6skenteli n\xc3\xa4yttelij\xc3\xa4n\xc3\xa4 Turun ruotsalaisessa teatterissa kauden 2001\xe2\x80\x932002, mink\xc3\xa4 j\xc3\xa4lkeen h\xc3\xa4n n\xc3\xa4ytteli Svenska Teaternissa, Wasa Teaterissa ja Teatteri Viiruksessa, kunnes palasi Turun ruotsalaiseen teatteriin._NEWLINE_Wahlforss on n\xc3\xa4ytellyt muun muassa kappaleissa Spelman p\xc3\xa5 taket, Anne Franks dagbok, Jesus Christ Superstar, Ronja R\xc3\xb6vardotter ja Stormsk\xc3\xa4rs Maja. Vuonna 2002 h\xc3\xa4nell\xc3\xa4 oli nimiosa Svenska Teaternin n\xc3\xa4ytelm\xc3\xa4ss\xc3\xa4 Rocky. Vuonna 2004 Wahlforss oli samaisen teatterin The Hamlets -tuotannossa k\xc3\xa4sikirjoittajana ja n\xc3\xa4yttelij\xc3\xa4n\xc3\xa4._NEWLINE_Syyskaudella 2012 Wahlforss vieraili Tampereen Teatterissa. H\xc3\xa4n n\xc3\xa4ytteli Netin roolin Anthony Minghellan teoksessa Made in Bangkok._NEWLINE_Wahlforss on tehnyt useita sivurooleja kokoillan elokuvissa. H\xc3\xa4nen ensimm\xc3\xa4inen roolinsa oli Kassu rakkauselokuvassa Kuutamolla. Komediaelokuvassa Vieraalla maalla Wahlforss n\xc3\xa4ytteli Omarin roolin. Timo Koivusalon draamakomediassa Kalteva torni h\xc3\xa4n n\xc3\xa4ytteli Juania._NEWLINE_Televisiorooleja Wahlforss teki etenkin 2000-vuosikymmenen puoliv\xc3\xa4liss\xc3\xa4. H\xc3\xa4n piipahti muun muassa suositun Salatut el\xc3\xa4m\xc3\xa4t -sarjan jaksossa Helin kosto ei olekaan suloinen syyskuussa 2004. Wahlforss oli ottanut tuntumaa television\xc3\xa4yttelemiseen jo 1990-luvun alun yhdeks\xc3\xa4nosaisessa nuorisosarjassa 16, jossa h\xc3\xa4n teki Tonin roolin._NEWLINE_Teatterity\xc3\xb6ns\xc3\xa4 lis\xc3\xa4ksi Wahlforss on ty\xc3\xb6skennellyt tuottajana.'